**Poznámky dejepis 6.B, 6.C**

**NOVÉ KRÁĽOVSTVÁ STREDOVEKU**

Po rozpade Franskej ríše vznikli na jej území dva silné štáty – Francúzsko a Nemecké cisárstvo . Na ostrovnej časti – Anglické kráľovstvo .

V strednej a východnej Európe sa formujú kráľovstvá Slovanov- Kyjevská Rus, Nitrianske kniežatstvo, Veľká Morava, České kráľovstvo, Poľské kráľovstvo, Bulharské kráľovstvo a ďalšie.

Západná časť si ponechala názov- dnešné Francúzsko . Vládli tu Karolovci, od 10.storočia nastúpil rod Kapetovcov (Hugo Kapeta), ktorý rozšíril územie. Filip IV. Pekný presťahoval pápežov do Avignonu (Avignonské zajatie pápežov). Po smrti Filipa IV. Pekného začal boj o územia medzi Francúzmi a anglickou vetvou Kapetovcov- vypukla **Storočná vojna**. Dlho víťazili Angličania. Jana z Arku presvedčila Francúzov, aby sa spojili - pod jej vedením dosiahli úspechy, Angličania boli vytlačení. Krajinu a obyvateľov pustošili bandy žoldnierov. Obe krajiny boli po vojne vyčerpané.

Po smrti Karola Veľkého - Východofranská ríša. Tá sa rozpadla na viaceré kniežatstvá. V 10. storočí ich ovládol a zjednotil Oto I. Veľký, ktorého pápež korunoval za rímskeho cisára – vznikla Svätá ríša nemeckého národa (Svätá ríša rímska). V 12.st. sa krajina opäť rozpadla na kniežatstvá.

Aj Anglicko bolo rozdrobené v 7.a 8. storočí na malé kráľovstvá germánskych kmeňov Anglov, Sasov a Jutov. Zjednotil ich kráľ Alfréd Veľký- prvý anglický kráľ. V r. 1066 Anglicko napadol normanský vládca Viliam Dobyvateľ a porazil ich v bitke pri Hastingse– odvtedy sa Anglicko rozkladalo na britských ostrovoch i v dnešnom Francúzsku.

Územia vo Francúzsku stratil v 13. storočí kráľ Ján Bezzemok. Po odchode kráľa Richarda- Levie srdce na križiacku výpravu si anglická šľachta vydobyla veľké privilégiá- možnosť spolurozhodovať v krajine. Podpísal dokument Magna Charta= Veľká listina slobôd. Vznikol anglický parlament .

**Po naučení sa učiva, odpovedajte písomne do zošita na otázky:**

1. Čo znamená Avignonské zajatie pápežov?
2. Kto bojoval v storočnej vojne?
3. O vytvorenie ktorej ríše sa zaslúžil Oto I. Veľký?
4. Kto podpísal dokument Magna Charta?
5. Kedy bola bitka pri Hastingse?